**খাইটে সারা কিম ইয়ানসেন** (ওলন্দাজ: *Gaite Jansen*; **খাইটে ইয়ানসেন** নামে সুপরিচিত; জন্ম: ২৫ ডিসেম্বর ১৯৯১) হলেন একজন ওলন্দাজ অভিনেত্রী। তিনি আর্টহাউস চলচ্চিত্র *১৭০ হার্জ*-এ এভি নামক জর্জরিত বধির কিশোরী চরিত্রে, *দ্য প্রাইস অব সুগারে* সারিথ চরিত্রে এবং ২০১৮ সালে বিবিসি ওয়ানে সম্প্রচারিত ঐতিহাসিক অপরাধ নাট্য ধারাবাহিক *পিকি ব্লাইন্ডার্সে* তাতিয়ানা পেত্রোভনা চরিত্রে অভিনয় করার জন্য সুপরিচিত।

প্রারম্ভিক জীবন
---------------

খাইটে সারা কিম ইয়ানসেন ১৯৯১ সালের ২৫শে নভেম্বর তারিখে নেদারল্যান্ডসের রটার্ডামে জন্মগ্রহণ করেছেন। ইয়ানসেন মানস্ট্রিখট অ্যাকাডেমি অব ড্রামাটিক আর্টস হতে পেশাগত প্রশিক্ষণ গ্রহণ করেছেন।

চলচ্চিত্র জীবন
--------------

মাত্র ১২ বছর বয়সে, ইয়ানসেন লুয়টে চরিত্রে অভিনয়ের জন্য আমস্টারডামের ৪৮ ঘন্টা চলচ্চিত্র প্রকল্পে সেরা অভিনেত্রীর পুরস্কার জয়লাভ করেছেন। তিনি ২০১০ সালে *বিটিপুলের* ওলন্দাজ সংস্করণ *ইন থেরাপি*-এ একজন আত্মঘাতী মেয়ের চরিত্রে অভিনয় করেছিলেন। ২০১১ সালে মুক্তিপ্রাপ্ত আর্টহাউস চলচ্চিত্র *১৭০ হার্জ*-এ একজন সমস্যায় জর্জরিত বধির কিশোরীর চরিত্রে অভিনয় করে বেশ প্রশংসিত হয়েছিলেন, উক্ত চরিত্রের জন্য তিনি সিয়াটল চলচ্চিত্র উৎসব এবং নেদারল্যান্ডস চলচ্চিত্র উৎসবে সেরা অভিনেত্রী বিভাগে মনোনয়ন অর্জন করেছিলেন। *সুপারনোভা* চলচ্চিত্রে তিনি কেন্দ্রীয় চরিত্রে অভিনয় করেছেন, যা ২০১৪ সালে বার্লিনেল চলচ্চিত্র উৎসবে জেনারেশন প্রতিযোগিতার জন্য নির্বাচিত হয়েছিল। 

২০১৪ সালে, ইয়ানসেন মর্যাদাপূর্ণ আমস্টারডাম মঞ্চ গ্রুপের হয়ে *হ্যামলেট বনাম হ্যামলেট*-এ ওফোলিয়া চরিত্রে অভিনয় করার মাধ্যমে মঞ্চ নাট্যে আত্মপ্রকাশ করেছিলেন; উক্ত মঞ্চ নাট্যটি গাই ক্যাসিয়ার্স দ্বারা পরিচালিত ছিল, যা একই বছরের শেষের দিকে মেডিয়াতে প্রদর্শন করা হয়েছিল। ২০১৫ সালে, তিনি *গ্রিনল্যান্ড* চলচ্চিত্রের প্রধান চরিত্রে অভিনয় করেছেন। জানসেন বিবিসি ওয়ানে সম্প্রচারিত অপরাধ নাট্য ধারাবাহিক *পিকি ব্লাইন্ডার্সে* তৃতীয় মৌসুমে তাতিয়ানা পেত্রোভনা চরিত্রে অভিনয় করেছেন। ২০১৭ সালে তিনি *লাইন অব ডিউটিতে* হানা রাজনিকোভা চরিত্রে অভিনয় করেছেন। তিনি সিনেম্যাক্স সম্প্রচারিত টেলিভিশন ধারাবাহিক *জেটে* ফিনিক্স চরিত্রে অভিনয় করেছেন।

তথ্যসূত্র
---------

1. ↑  "Hij luistert"। *NRC Handelsblad* (Dutch ভাষায়)। ১৬ জুলাই ২০১০। ৩০ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৩ মার্চ ২০১২। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "Zonder acteren is alles verloren"। *de Volkskrant* (Dutch ভাষায়)। ১২ জানুয়ারি ২০১২। সংগ্রহের তারিখ ৩ মার্চ ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  "Peaky Blinders – Duchess Tatiana Petrovna – BBC Two"। *BBC*। সংগ্রহের তারিখ ২০১৬-০৫-২৯।
4. ↑  "Gaite Jansen gets regular role in BBC's hit series Line of Duty"। *hoholok*। ২০১৮-০৬-২১ তারিখে মূল থেকে আর্কাইভ করা। সংগ্রহের তারিখ ২০১৭-০৪-২২।
5. ↑  Andreeva, Nellie (১৯ জুন ২০১৮)। "*Jett*: Giancarlo Esposito To Star In Cinemax Drama Series; Ten More Cast"। Deadline। সংগ্রহের তারিখ ২৫ ডিসেম্বর ২০২১।
6. ↑  White, Peter (৯ ফেব্রুয়ারি ২০২১)। "Carla Gugino To Star In Crime Thriller Series *Leopard Skin* For AGC Television"। Deadline। সংগ্রহের তারিখ ২৫ ডিসেম্বর ২০২১।

বহিঃসংযোগ
---------


উইকিমিডিয়া কমন্সে **খাইটে ইয়ানসেন** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি) (ওলন্দাজ)
* ইন্টারনেট মুভি ডেটাবেজে খাইটে ইয়ানসেন (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
| জীবনীমূলক অভিধান | 
* জার্মানি

 |